Diari Oficial de la Generalitat Valenciana


Sumari del DOGV 8533, del 23-04-2019 (2019/3959)

Extracte de la Resolució de 8 d'abril de 2019, del Vicerectorat de Cultura i Esport, per la qual es convoca la I edició del premi Un País de Cultures.
------------------------------------------------------------------------------------------------------------------------------------------------------

### Dades del document

Número de DOGV
:   8533

Data del DOGV
:   23-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3959


Data del document
:   08-04-2019

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 8 d'abril de 2019, del Vicerectorat de Cultura i Esport, per la qual es convoca la I edició del premi Un País de Cultures. [2019/3959]  
BDNS (identif.): 450388.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Persones jurídiques (entitats, associacions, etc.), o les persones físiques a títol individual o agrupades en equips o col·lectius. En el cas de persones jurídiques, la sol·licitud ha de ser realitzada pel seu representant legal; en el cas d'equips, col·lectius o agrupacions de persones físiques, la sol·licitud ha de ser realitzada per un o una representant i ha de relacionar el conjunt dels i de les participants.  
  
Segon. Objecte  
L'objecte d'aquesta convocatòria és seleccionar 10 projectes que seran presentats en públic i premiar els 3 millors dels seleccionats pel jurat. Se seleccionaran projectes que tracten de l'estudi sobre la bretxa cada vegada més creixent entre les societats rurals i urbanes, la dicotomia existent entre els grups de població jove i els col·lectius més envellits i la seua translació al pla de l'educació, els hàbits de consum cultural, els corrents d'opinió i participació política juntament amb l'anàlisi de la societat i les múltiples problemàtiques abordades des de la perspectiva de gènere.  
  
Tercer. Bases reguladores  
http://esdeveniments.uv.es/32802/detail/un-pais-de-cultures.html  
  
Quart. Quantia  
L'import total dels premis a concedir ascendeix a 6.000 euros, amb càrrec al capítol 4 del pressupost de la Universitat de València, al codi orgànic 427522977. El primer premi està dotat amb 3.000 euros, el segon amb 2.000 euros i el tercer amb 1.000 euros. Els premis en metàl·lic i es financen a càrrec del pressupost de la Universitat de València per a l'any 2019. La quantitat abonada com a premi dinerari està subjecta a les retencions legalment establertes d'acord amb la legislació fiscal.  
  
  
Cinqué. Termini de presentació de sol·licituds  
El termini de presentació de sol·licituds s'inicia a partir de l'endemà de la publicació de l'extracte de la resolució de la convocatòria en el Diari Oficial de la Generalitat Valenciana (DOGV), i acaba transcorreguts 20 dies hàbils des d'aquesta publicació.  
  
Sisé. Altres dades  
La sol·licitud s'ha d'acompanyar de la documentació següent:  
a) Fotocòpia del NIF de l'entitat o associació o, si és el cas, del DNI de totes les persones sol·licitants, en el cas d'agrupació de persones o col·lectius.  
b) Memòria de les activitats realitzades per l'entitat o associació sol·licitant o, en defecte d'això, currículum de les persones físiques.  
c) Memòria tècnica del projecte a desenvolupar, amb informació detallada i documentació complementària que es considere oportú aportar.  
  
València, 8 d'abril de 2019.- La rectora, p. d. (DOGV 09.07.2018), el vicerector de Cultura i Esport: Antonio Ariño Villarroya.